Diversos: Cremades, infeccions vaginals, veu. – Dolça Revolució\nEm dic Josep, tinc 70 anys i escric des de Vidreres (Girona). La nostra experiència amb el "Producte Censurat" ha estat positiva en tots els casos en què l'hem fet servir.\nLa primera experiència va ser quan em vaig curar la grip amb un tractament anomenat "de Clara" que consisteix en prendre 6 gotes i al cap d'una hora 6 gotes més. Em va tallar la grip de cop i com a efecte secundari només vaig tenir una mica de diarrea que va desaparèixer de seguida.\nLa segona experiència va ser la d'una noia que tenia unes afeccions vaginals (berrugues) i que el ginecòleg li va dir que trigaria a anar-se'n. Després d'un tractament tòpic i també ingerint per via oral "Producte Censurat" va quedar completament bé en pocs dies. Això va causar una gran sorpresa al ginecòleg en la següent visita. Va prendre durant una setmana 6 gotes al matí i 6 gotes a la nit. Al mateix temps va practicar rentats amb una solución de 6 gotes varies vegades al dia durant la mateixa setmana.\nLa següent va ser la curació d'un gos que no es podia ni aixecar del terra. El portem al veterinari i el van deixar ingressat tota la nit amb sèrum i antibiòtics. Al dia següent ens el van lliurar tal com ho havíem portat. Creient que es moriria, vam proposar donar-li el "Producte Censurat". Vam comprar una xeringa a la farmàcia i li vam fer beure "Producte Censurat". Al cap d'una hora o poc més ja es va posar dempeus i fins va menjar. Aquesta mateixa tarda ja va sortir de casa a fer una passejada. Li vam donar en tres vegades una solución de 12 gotes administrades amb una xeringa aplicada dirèctament a la boca durant el período de una hora aproximadament.\nAquesta mateixa història s'ha repetit recentment amb un altre gos d'uns coneguts que el veterinari va indicar que caldria sacrificar perquè estava molt greu i era també molt vell. Ara està perfectament.\nUna altra experiència ha estat la d'un company que es dedica al cant. Després de prendre-ho unes quatre vegades (dues gotes cada vegada) va notar que tenia la veu més clara, circumstància que jo també he notat.\nUna nova experiència va ser la d'una dona que es va fer una ecografia on apareixia una taca a la part dreta de l'abdomen. Després de prendre "Producte Censurat" durant una setmana 3 gotes un cop al dia, a la següent visita del metge la taca havia desaparegut.\nFinalment dir que també és efectiva per a les cremades d'oli a la cuina. En un pot de 100cc. dissoldre 3 gotes activades de "Producte Censurat" i es va polvoritzar amb això la zona afectada. No ha quedat marca a la pell després del tractament.\nEn definitiva: no podem dir altra cosa que la nostra experiència amb "Producte Censurat" ha estat positiva en tots els casos i no hi ha hagut cap efecte negatiu.


Respostes a l’animació de la fe en el lleure | Catalunya Religió\nRespostes a l’animació de la fe en el lleure\nPer Catalunya Religió. Dij, 04/10/2018\n- Juanjo Fernández: “Jesús és un bon monitor”\n(Fundació Pere Tarrés / Editorial Claret) Els esplais i caus són espais privilegiats on s’educa als infants i joves en valors, entre les quals hi ha la interioritat i l’espiritualitat, i poden afavorir experiències religioses. El dret a l’espiritualitat dels nens i nenes està recollit en diversos articles en la convenció dels drets de la infància de l’ONU (1989). Amb l’objectiu d’oferir una guia per ajudar als educadors i educadores en aquest procés, la Fundació Pere Tarrés i l’Editorial Claret van presentar el passat dimarts aquest el llibre Animació de la Fe en el Lleure. Formació per a educadors/es en el Lleure, escrit per Juanjo Fernández. La presentació es va fer a la Sala Pere Casadàliga de la Llibreria Claret.\nRafael Ruiz de Gauna, director de Relacions Institucionals, Formació, Consultoria i Estudis de la Fundació Pere Tarrés, va destacar que “el fet religiós és un element important en la cohesió social i el creixement de les persones” i, per això, “és important oferir aquests espais d’interioritat i contemplació”.\nPel bisbe de Girona, Francesc Pardo, “dona resposta preguntes tan importants com: per què cal educar en la fe en el lleure? Com es pot fer aquesta animació de la fe en el lleure?”. El bisbe Pardo va insistir que “educar la dimensió religiosa o espiritual és educar en valors” i que des les entitats de caire religiós “hem de formar joves perquè siguin acompanyants i animadors de la fe”.\nA l’acte hi van assistir, entre altres, bisbe auxiliar de Barcelona Sergi Gordo; el director general de la Fundació Pere Tarrés, Josep Oriol Pujol; el provincial dels Missioners Claretians, Ricard Costa-Jussà, el degà de la Facultat d'Educació Social i Treball Social Pere Tarrés, Joan-Andreu Rocha; el secretari general de la Fundació Escola Cristiana de Catalunya, Enric Puig; i el president de la Fundació d’Escoles Parroquials, Ignasi Garcia i Clavel.\nJuanjo Fernández, fe, monitors, lleure, Francesc Pardo, Rafael Ruiz de Gauna, Educació, Claretians, Fundació Pere Tarrés


Hotel Oazis Zalakaros Hongria - Ofertes d'hotels amb els MILLORS DESCOMPTES EN LÍNIA\nMagyar str.19., Zalakaros, Zalakaros, Hongria, 8800 - Veure al mapa\nAl visitar Zalakaros, vosté es sentirà com a casa a Hotel Oazis, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hotel Oazis és compromet a que la seva estada sigui el més còmoda possible. Wi-Fi gratuït en totes les habitacions, instal.lacions per a minusvàl.lids, aparcament de cotxes, instal·lacions per a reunions i banquets , habitació familiar són només algunes de les comoditats que fan que Hotel Oazis sigui diferent dels altres hotels de la ciutat.\nGaudiu de les comoditats d'alta gama com ara aire condicionat, calefacció, escriptori, insonorització, despertador per tal de relaxar-vos després d'un cansat dia. L'hotel ofereix instal.lacions fantàstiques, incloses centre esportiu, pesca, pistes d'esquaix, equitació, jardí, per ajudar-vos a relaxar després d'un carregat dia a la ciutat. Hotel Oazis és la vostra destinació si buscau allotjament de qualitat a Zalakaros.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Hotel Oazis de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (85) Parelles (44) Viatgers en solitari (20) Famílies amb infants petits (5) Famílies amb infants grans (9) Grups (7)


El nombre d'skins fitxats per la Policia es multiplica per cinc en quatre anys\n08 maig 2021 02:45\nL'informe Raxen diu que l'edat de reclutament dels joves ha disminuït fins als 13 anys\nEl president del Moviment contra la Intolerància, Esteban Ibarra.\nEn els últims quatre anys la presència de grups skins-neonazis, grups nacional-revolucionaris i grups nacional-bakaladers a Espanya s'ha multiplicat per cinc, arribant a xifres que oscil·len entre els 10.400 i 20.800, segons dades recollides pel Moviment contra la Intolerància a l'Informe Raxen sobre racisme, xenofòbia i intolerància a Espanya, realitzat en col·laboració amb l'Observatori de la Immigració, presentats ahir a Madrid.\nAquest estudi, en què es fa una anàlisi i seguiment dels successos relacionats amb actituds racistes a Espanya, subratlla que encara que a la dècada dels 90 el moviment skin-ultra va començar a cobrar força a Espanya, tenint com a nuclis principals Madrid i Barcelona, avui s'estén per tota la geografia espanyola, augmentant la seva presència a Andalusia, principalment a Sevilla i Màlaga, València i Castella i Lleó.\nAixí mateix, segons l'estimació realitzada pel Moviment contra la Intolerància d'aquell grup d'entre 10.000 i 20.000 skins se li atribueixen 21 morts en un dècada, entre els diversos milers d'agressions protagonitzats per ells. Aquestes dades es corroboren a més amb les aportades pel Ministeri d'Interior que, el desembre de 1998, mantenia fitxats 11.132 «ultres violents» de les aficions del futbol, mentre que a l'any 95 el nombre de fitxats era de 2.331. L'estudi destaca a més com a novetat el fet que s'hagi comprovat que, en els últims anys, l'edat de captació pels grups «skins» d'adolescents ha baixat fins als 13 o 14 anys.\nGeneralment, aquests grups aprofiten moments en què els joves se senten fracassats, com per exemple una època d'entrega de notes, per animar-los a pertànyer al grup i «recuperar l'autoestima agredint éssers inferiors per autoafirmar-se». Solen ser joves amb desatenció familiar o escolar, i de tots els estrats socials, no només marginats.


Mans Mercedaries | Dia de la Cooperació al Desenvolupament\nMans Mercedaries / Uncategorized / Dia de la Cooperació al Desenvolupament\nmarzo 31, 2019 In Uncategorized By mansmercedaries\nDia de la Cooperació al Desenvolupament\nAvui, diumenge 31 de març s’ha celebrat el DIA DE LA COOPERACIÓ AL DESENVOLUPAMENT al nou Parc Fluvial de Martorell.\nLa Taula de Cooperació de Martorell, formada pel Departament de Cooperació, ONG Mans Mercedàries, Ocularis Associació, Vendanthangal Sangam, ANepal, Amics de Fundase hem celebrat aquest matí juntament amb molta gent que han participat de les nostres activitats la Festa del DIA DE LA COOPERACIÓ AL DESENVOLUPAMENT.\nLes organitzacions hem muntat una paradeta on hem pogut exposar el nostre treball i els diferents productes que tenim per a obtenir ajut per als nostres Projectes Solidaris. Davant de les parades també hem organitzat diferents tallers on les nenes i nens que han vingut aquest matí han pogut participar. La nostra ONG ha organitzat el ja tradicional Taller de Polseres, també hi havia el Taller d’ulleres màgiques, el Taller de Mandales i Jena i el Taller de Punts de Llibre.\nLa Jornada també ha comptat amb la col·laboració de La Xarxa que han fet gaudir els més petits amb un fantàstic espectacle de Titelles “La màgia de Melinda” de la Cia. La Closca.\nI tothom ha pogut gaudir dels balls de l’Associació Revelación Karumanta.\nDurant el matí, hem contat amb la presència de l’alcalde i de diferents membres de l’Ajuntament de Martorell.\nHa estat un matí molt entranyable on els nens i les nenes i la Cooperació al Desenvolupament han estat els protagonistes.\nMoltes gràcies a totes les persones que heu pogut col·laborar amb la vostra Solidaritat.


Coses de Can Loi i altres herbes: Grummy Hero\nL'entrada número 300 mereixia una aparició especial, tan especial com els lectors del meu blog que amb la combinació incalculable de frikisme-xafarderia-curiositat han fet d'aquest exercici de constància un èxit.\nAquesta entrada va dedicada especialment a:\nKelete, el rei del funk\nXisco, la reina de la notxe\nCocodrilo, el rei del meu cor (l'orfeó)\nLeo, la reina del cotarro\nFrancesc, el rei de terra'n'llà\nElisa, la reina de la cansion\nMiquela, la reina +30\nGumi, el rei de Son Pardo\ni tants altres lectors que sou els reis del mambo\nCoco, gràcies per aquesta joia que m'has regalat per demostrar-me el teu amor incondicional. Amb joies com aquesta la dona que duc a dedins no necessita cap diamant.\nRealment t'ha quedat l'entrada número 300 amb el toc especial que havia de tenir.\nPd:com he rigut; esper que en grummy hero ens protegeixi fins la fi dels temps xD\n16 d’agost de 2008, a les 12:51\nA LA FI FUNCIONA!!!!!!!\nRecord q dia 17 de juliol parlavem q aquest video se mereixia ser la entrada numero 300... i un mes després t'has enrecordat!!!! jajaja\nEstàs malalta :P\nPer cert, entre aquest, en Petman, les FED, etc etc prest mallorca tindrà més superherois que la MARVEL!!!!\nPD: m'encanta la rima:\nper ses cuixes i els genolls\npica pica boys\n16 d’agost de 2008, a les 21:22\nm'ompl d'alegria i satisfacció veure'm en aquesta llista de s'article número 300...\n17 d’agost de 2008, a les 9:36


La Creu Roja s’acosta al territori\n04/10/2019 - 06:00h\nL’entitat rep l’ajuda de Pinnae per a un projecte d’acostament de recursos a zones poc accessibles\nLa Fundació Pinnae va fer fa uns dies el lliurament de la línia d’Ajuts d’Impuls Social pel Territori 2019 amb una dotació econòmica conjunta de 200.000 euros per als projectes guanyadors. Una de les 10 iniciatives escollides va ser la titulada ‘Apropa’t’, de la Creu Roja de l’Alt Penedès, Anoia i Garraf.\nAquest projecte té per objectiu donar el suport i la informació in situ dels recursos existents que té la xarxa territorial a persones majors de 65 anys que es troben en zones disperses geogràficament. El projecte preveu adaptar una unitat mòbil d’intervenció que es desplaçarà per les tres comarques esmentades. Ara s’estan fent les reunions tècniques per acabar de detallar exactament com es farà la divisió territorial, però la idea és estar de dilluns a dijous a zones diferents, i el divendres posar en comú tots els casos.\nSegons ha explicat al 3d8 Sílvia Méndez, tècnica de l’entitat a Vilafranca, ja fa temps que a la Creu Roja s’estan impulsant projectes que volen combatre la solitud entre la gent gran, ja que és un problema cada vegada més latent. Així, les assemblees de les tres comarques de l’entitat van decidir sumar esforços i tirar endavant un projecte intercomarcal que finalment es va anomenar ‘Apropa’t’ i que ha comptat amb part de subvenció de la Fundació Pinnae.\nEs tracta d’habilitar una ambulància (que a partir del pròxim novembre ja no hauria pogut circular com a tal a causa de la caducitat dels permisos) i convertir-la en un furgó que farà de punt mòbil en municipis o urbanitzacions aïllades on hi hagi gent gran que tingui dificultats per desplaçar-se i els costi traslladar-se a les capitals de comarca per aconseguir determinats recursos. La idea que té la Creu Roja és posar al punt mòbil una persona experta en integració social, a banda d’algun voluntari, i també tenir a mà determinades persones que facin “de radar” i puguin informar l’entitat de la gent gran que viu sola en determinats municipis o urbanitzacions o que puguin trobar-se en situació de vulnerabilitat.\nDel que es tractarà dins del punt mòbil és d’empoderar la persona per tal que pugui millorar la seva qualitat de vida. Així, es faran activitats diverses, com ara un seguiment dels seus paràmetres de salut bàsics, una estona de conversa o jocs de taula entre diferents persones per combatre la solitud. També se’ls donarà informació sobre els serveis que es presten a la comarca i als quals potser no poden accedir fàcilment físicament des d’on viuen. La Creu Roja parlarà també amb els ajuntaments per saber si els poden cedir un espai del municipi de manera puntual.\nEl projecte presentat a Pinnae –pioner a la Creu Roja– durarà previsiblement fins a l’agost, però la intenció de l’entitat és –després d’aquesta prova pilot– donar-hi continuïtat i, fins i tot, en un futur, ampliar-lo i fer-lo arribar a altres grups d’edat, no només a gent gran.\nUna altra mort però mateixos ingressats i més altes a l’Hospital de l’Alt Penedès\nJudit Benages | 25/04/2020 - 12:47h\nEva López | 08/04/2020 - 14:00h


ARAMULTIMÈDIA - Actiu organitza la 'Festa del disseny' en Fira Hàbitat\nL'event tindrà lloc el 21 de setembre\nActiu organitza la 'Festa del disseny' en Fira Hàbitat\nLa 'Festa del disseny', organitzada per Actiu i amb colaboració amb RED Aede en Fira Hàbitat, consistirà en un debat que reunirà a empreses i professionals que, com l'empresa de Castalla, han sigut reconegudes amb els Premis Nacionals de Disseny. A aquest event s'abordarà el paper del disseny com a energia de canvi i motor de competitivitat i progrés.\nEl dijous 21 de setembre de 17.30 a 20 hores en el pavelló 2 dins l'stand 10. Actiu vol contagiar l'aposta pel disseny de totes aquestes empreses, que prediquen així amb l'exemple i compromís per millorar els seus productes posant l'accent al disseny com a element diferenciador i revitalizador del teixit empresarial i industrial.\nD'altra banda, l'espai Actiu Meeting Point en Hàbitat València acollirà altres activitats amb l'objectiu de ser un punt de trobada d'intercanvi de coneixement. Amb el títol 'Disseny, una experiència transformadora', Actiu ha programat taules redones i xarrades amb dissenyadors sobre tendències i paradigmes lligades als nous models de treball. La plataforma Èxit reflexionarà sobre les tendències del moble i Miguel Angel Julià i Maria Callis (Nuklee) entorn de nous models de negoci en el retail.\nTambé es realitzaran xarrades i taules redones amb experts i veus reconegudes del sector, tot en un espai que serà com una cafeteria i decorat amb mobiliari d'Actiu.\nLa 'Festa del disseny', organitzada per Actiu i amb colaboració amb RED Aede en Fira Hàbitat, consistirà en un debat que reunirà a empreses i professionals que, com l'empresa de Castalla, han sigut reconegudes amb els Premis Nacionals de Disseny. A aquest event s'abordarà el paper del disseny com a energia de canvi i motor de competitivitat i progrés. El dijous 21 de setembre de 17.30 a 20 hores en el pavelló 2 dins l'stand 10. Actiu vol contagiar l'aposta pel disseny de totes aquestes empreses, que prediquen així amb l'exemple i compromís per millorar els seus productes posant l'accent al disseny com a element diferenciador i revitalizador del teixit empresarial i industrial. D'altra banda, l'espai Actiu Meeting Point en Hàbitat València acollirà altres activitats amb l'objectiu de ser un punt de trobada d'intercanvi de coneixement. Amb el títol 'Disseny, una experiència transformadora', Actiu ha programat taules redones i xarrades amb dissenyadors sobre tendències i paradigmes lligades als nous models de treball. La plataforma Èxit reflexionarà sobre les tendències del moble i Miguel Angel Julià i Maria Callis (Nuklee) entorn de nous models de negoci en el retail. També es realitzaran xarrades i taules redones amb experts i veus reconegudes del sector, tot en un espai que serà com una cafeteria i decorat amb mobiliari d'Actiu. Escrit per Raül Pina


El circ, present al debat Què passa amb la cultura? del Festival Ingràvid de Figueres que tindrà lloc aquest cap de setmana | A mi m´agrada el circ\nEl circ, present al debat Què passa amb la cultura? del Festival Ingràvid de Figueres que tindrà lloc aquest cap de setmana\nAPCC - 08/11/2013 NOTICIAS DE L´APCC FESTA SOCI\nJordi Jané, crític de circ i soci fundador de l'APCC, participarà al costat de represetants dels àmbits de la gestiço cultural, la crítica d'art, la dansa i la música\nAquest divendres 8, a les 8 del vespre, tindrà lloc a la carpa del Festival Ingràvid instal3lada a la Rambla de Figueres la taula rodona " Què passa amb la cultura a Catalunya?". Sense tristors ni discursos endogàmics que remetin a un massa sovintejat “què hi ha de lo meu?” i amb el màxim nombre de representants del sector, els organitzadors del festival Ingràvid volen apropar als ciutadans, als usuaris i a qui li interessi un debat que considerem d’una rellevància imprescindible, doncs la cultura té un pes específic a l’hora de construir un país, d’educar a la mainada, i com a actiu econòmic quan entra en contacte amb el turisme. Per tant, què passa amb la cultura? Perquè ningú la vol pagar però tothom la vol gaudir o utilitzar? I com sobreviu el sector en moments tan difícils? Però també: Quins són els reptes de futur? Com poden influir els usuaris? Són preguntes que intentarem resoldre en una taula en la què experts convidats i el públic assistent debatran.\nPonents: Carme Sais, presidenta de l’Associació de professionals de Catalunya de la Gestió Cultural (apgcc); Joan Mª Minguet Batllori, president de l’associació de crítics d’art de Catalunya (AACC); Gemma Calvet, vice presidenta de l’Associació professional de dansa de Catalunya (APdC); Xavier Fortuny, codirector de la sala La Mirona de Girona en representación de l’àmbit de la música; Jordi Jané, crític de circ i soci fundador de l’Associació de Professionals de Circ de Catalunya (APCC); Blai Mesa, vocal de l’Associació d’Artistes visuals (AAVV).


Els taps a mida amb filtre de pressió t'ajuden a que les teves orelles acceptin millor la pressió i eviten el dolor!\nConeixes els taps amb filtres especials per a músics? Si ets músic t'interessa aquest artícle.\nTaps de natació a mida\nLa calor ja esta aquí i cada cop tenim més ganes de tirar-nos de cap a la piscina o al mar però molts cops les orelles en pateixen els efectes secundaris! Per això ara a PortaÒptics Group t'oferim la promoció dels taps de natació de silicona a mida per només 50€ la parella.\nAquests taps impedeixen totalment l'entrada d'aigua i al ser fets a mida ens ofereixen total comoditat. Els taps són de dos colors diferents, a escoll...\nÚltimament hem vist com AC/DC ha hagut de suspendre algun concert i l'última notícia ha estat la substitució del cantant Brian Johnson. Se sap que és perquè té l'audició danyada i els metges li han advertit que si segueix exposant-se a aquestes situacions de soroll podria perdre l'audició del tot. La situació no afectarà a l'enregistrament de noves cançons, però sí als concerts.\nTots som susceptibles de tenir algun problema a...


La Regidoria d'Esports escenifica un simulacre d'ofegament en la piscina del Monte Tossal amb l'adopció de les mesures per la COVID-19\nLa Regidoria d’Esports escenifica un simulacre d’ofegament en la piscina del Monte Tossal amb l’adopció de les mesures per la COVID-19\nLa Regidoria d'Esports, que dirigeix José Luis Berenguer, ha dut a terme sota la direcció de la doctora Raquel Moreno un simulacre d'ofegament en la piscina de la Monte Tossal adaptat amb les mesures pel COVID19.\nEls socorristes i auxiliars de la regidoria posen en pràctica, durant la simulació, els coneixements adquirits en Suport Vital Bàsic (SVB) i Desfibril·lacions Precoç, mantenint en tot moment les mesures higiènics-sanitàries recomanades per la pandèmia.\nEl propòsit d’este simulacre, ha explicat el regidor, “és posar en pràctica els coneixements adquirits pels socorristes i auxiliars de serveis en Suport Vital Bàsic amb l’ús de desfibril·lador semiautomàtic en una situació atípica com és la de l’actual pandèmia. A més, aplicar les noves mesures de seguretat recentment adquirides i millorar el temps de resposta i èxit davant una situació d’emergència com pot ser un ofegament en piscina”.\nEntre les mesures aplicades per a evitar la possibilitat de contagis en casos de coronavirus i en el cas de les Parades Cardiorespiratòries (PCR) i en la posterior Reanimació Cardiopulmonar (RCP), s’eliminen les actuacions que requerisquen una proximitat o contacte del reanimador amb la boca o nas de la víctima. Així, ha quedat suprimida la maniobra denominada veure, sentir, sentir per a comprovar la respiració, s’han eliminat les insuflacions “boca a boca” o amb algun mètode de barrera, i la ventilació manual mitjançant pilota autoinflable amb, o sense, oxigenoteràpia.


ERC Montblanc presenta el seu cap de llista per a les eleccions municipals del 2023\nImatge de la presentació del candidat | Cedida\nVa ser escollit per majoria absoluta a l'assemblea extraordinària celebrada fa unes setmanes\nper Albert Oliva 10/05/2022 08:40h\nÑa Secció Local d'Esquerra Republicana de Catalunya (ERC) de Montblanc ha presentat el candidat per a les pròximes eleccions municipals del 2023. A la presentació hi han assistit en Pau Ricomà Vallhonrat, la Noemí Llauradó Sans, i la Teresa Rull Ferré, alcaldables d'ERC per Tarragona, Reus i Valls, respectivament.\nEl candidat d'ERC per Montblanc és Oriol Pallissó. Va ser escollit per majoria absoluta a l'assemblea extraordinària celebrada fa unes setmanes. «Un agraïment immens a tota la militància que va creure en mi» ha exposat l'alcaldable del municipi a l'inici del seu discurs. I, ha assegurat que «avui comença la transformació que Montblanc necessita».\n«Estem començant un projecte de present però sobretot de futur. Futur pels joves de la vila, que puguin accedir a habitatge digne a un preu just i que tinguin oportunitats de treball a la comarca», ha augurat Pallisó, que també ha fet esment a la transformació verda i feminista que proposa per la vila montblanquina.\nPau Ricomà Vallhonrat, en la presentació de Pallissó, ha assegurat que «l'Oriol és el millor candidat per a la capital de comarca, és un treballador incansable». I ha volgut remarcar la importància dels projectes que Pallisó presenta per millorar el territori i els serveis que s'ofereixen a la gent.\nL'alcaldable per Reus, per la seva banda, ha exposat que «des del partit sabem que el candidat republicà guanyarà les eleccions al municipi». I ha afegit que «pocs tenen el seu esperit, ell s'estima Montblanc».\nEl candidat d'ERC Montblanc ha mostrat un gran agraïment a totes les persones assistents a la seva presentació i als alcaldables que l'han acompanyat. Tots junts han mostrat el gran suport, la confiança i la força que existeix dins d'Esquerra Republicana.\nAnar a portada Última hora Conca de Barberà Última hora Montblanc Última hora ERC Última hora Ajuntament de Montblanc\nSarral inicia les obres d'adequació de l'entorn enjardinat de la piscina municipal\nPresentada la nova edició del Concurs de Pintura Ràpida de Vimbodí i Poblet


Les millors tècniques d'email màrqueting\nL’email màrqueting és una de les pràctiques més veteranes del màrqueting digital. Es tracta d’una tècnica que va néixer quasi en paral·lel a l’aparició dels primers dominis de correus electrònics massius. Quan internet va aterrar a les llars de la mà de l’abaratiment de les tarifes per part de les empreses de telecomunicacions les possibilitats que oferia el màrqueting digital es van disparar donant lloc a les primeres campanyes d’email màrqueting. Des de Previsora General t’expliquem algunes tècniques per aconseguir l’èxit amb aquest tipus de campanyes que ja són un clàssic en l’àmbit online. Recorda que pots contractar assegurances dirigides a autònoms i també a empreses al nostre web.\nTècniques d’email màrqueting per a triomfar amb la teva campanya\nQuan es planteja una campanya d’email màrqueting és important tenir en compte una sèrie de qüestions abans de començar.\nDisposem d’una plataforma pròpia d’enviament de correus massiva o necessitarem una externa?\nPodem crear un newsletter des de zero amb llenguatge HTML o haurem de fer servir plantilles intuïtives per introduir, text, imatges i altres elements.\nNombre de destinataris del correu. No és el mateix una base de dades de 500 contactes, que de 30.000.\nUna vegada definides aquestes premisses i tenint clar l’objectiu de la campanya i els mitjans dels quals disposem per a poder posar-la en marxa i crear el correu, t’expliquem algunes de les millors tècniques perquè sigui un èxit.\nPersonalitza els correus electrònics amb el nom del client. Això donarà una imatge de proximitat i destacarà entre la resta d’emails promocionals que en un principi el receptor identificarà com spam. Veure el seu nom li farà parar atenció.\nAl gra. És la primera regla de qualsevol publicista o periodista, la informació més rellevant, amb ganxo i d’interès ha d’anar en primer lloc. Es tracta d’anar captant l’atenció i fer que el subscriptor es quedi, s’ho miri tot i faci clic als nostres enllaços per aconseguir l’objectiu: Pot ser una venda, visitar un web, participar en un concurs, etc.\nDisseny atractiu. Juntament amb la informació principal és el que farà que es quedi o marxi. La creativitat del correu electrònic ha de ser impactant per poder diferenciar-se de la resta de correus que anirà rebent (avui en dia els usuaris de correu reben centenars d’impactes publicitaris al dia).\nAssumpte destacable. Afegeix emoticones, signes d’admiració, alguna majúscula i en definitiva, símbols que permetin diferenciar el teu correu entre tota la resta.\nNo t’oblidis dels enllaços. Fer una campanya exclusivament informativa que no porti enlloc no només no et permetrà mesurar l’impacte real (no podràs saber quants clics o persones s’han interessat) sinó que farà que el teu missatge s’oblidi ràpidament. Tenir un enllaç pot fer que si en el moment no es pot revisar, la persona ho recordin i ho faci més tard i pot acabar completant una compra, per exemple.\nTests A/B. permeten comprovar què és el que funciona millor entre la teva audiència. Per dur-lo a terme es creen dues newsletters diferents, s’envien a una petita mostra de la base de dades i la que funciona millor és la que s’enviarà a la resta del llistat de subscriptors. És una manera d’esbrinar què funciona millor i interessa més.\nSegmenta les teves llistes de correu. És molt recomanable dividir les bases de dades en grups més petits i específics amb criteris com els interessos, ubicació o comportament de compra. Així podran rebre newsletters més rellevants i personalitzats que garanteixin millorar les ràtios d’obertura, clics i conversions.\nEl correu emissor dels newsletters ha de portar el domini de l’empresa o marca. Encara que facis servir plataformes externes d’enviament de campanyes d’email màrqueting has de tenir cura que el correu que rebin els subscriptors tingui el domini de la teva empresa i no sigui en cap cas un «noreply», això proporciona mala imatge i farà que el negoci es vegi impersonal.\nUna vegada enviada la campanya és important saber interpretar les dades per a elaborar una anàlisi acurada i realista: No és el mateix tenir una taxa alta d’obertura que de lectura. El més destacable és comprovar quants links dels que s’inclouen en el correu s’han obert perquè el públic s’ha mostrat interessat.\nLa digitalització és un concepte del qual es porta parlant en els àmbits tecnològics des de fa més d’una dècada. Però, en realitat, les passes definitives no es van donar fins a l’arribada de la pandèmia de Coronavirus l’any 2020.…


Mercat de fitxatges per a la temporada 2017-18 (19-25 de juny) - Esport3 - TV3 i Catalunya Ràdio\nMercat de fitxatges per a la temporada 2017-18 (19-25 de juny)\nRedacció 25/06/2017 - 19.01\nLes principals cares del mercat de fitxatges\nMourinho prefereix Kane a Cristiano: Segons publica el "Mirror", l'entrenador del Manchester United Jose Mourinho prefereix que el seu equip es rasqui la butxaca pel davanter del Tottenham Hotspurs Harry Kane, en una operació de més de 110 milions d'euros, abans que en el madridista Cristiano Ronaldo. El portuguès, però, si estaria interessat en un davanter del Reial Madrid. I aquest no seria el portuguès sinó Álvaro Morata.\nA totes amb Raiola: El jove Gianluigi Donnarumma és un dels grans noms de l'estiu, després d'haver-se negat a renovar el seu contracte amb el Milan que acaba la propera temporada. Mitjans italians havien especulat que el porter podia despatxar el seu representant, Mino Raiola, per renovar amb el club. Donnarumma, concentrat amb la selecció italiana sub-21, ho ha desmentit amb un explícit missatge de Twitter: Amb Raiola, ahir, avui i demà!\n Gianluigi Donnarumma (@gigiodonna1) 25 de junio de 2017\nAgüero, pla B del PSG: Segons "Le Parisien", el PSG ha sondejat l'argentí del Manchester City Sergio "Kun" Agüero com a alternativa en el cas que no aconsegueixi tancar el fitxatge del davanter del Mònaco Kylian Mbappé. El mitjà francès diu que el director tècnic de l'equip de París, Antero Henrique, ha estat en contacte amb el representant del jugador del City, Hernán Regue, a qui coneix fa anys. "Le Parisien" explica que la relació, no gaire bona, entre Agüero i el seu entrenador Pep Guardiola, i la important colònia de jugadors sud-americans del PSG facilitarien l'arribada del davanter a París.\nEl Bayern, disposat a pagar 50 milions per Carrasco: el club alemany s'ha anat distanciant d'Alexis Sánchez i ara pensa en l'extrem de l'Atlètic de Madrid per a reforçar el seu atac. Així, "L'Équipe" assegura que el Bayern de Munic podria presentar una oferta de fins a 50 milions d'euros pel belga, que és una petició del seu entrenador Carlo Ancelotti.\nEl Chelsea prepara una oferta conjunta per a Bonucci i Alex Sandro: Antonio Conte vol emportar-se els dos defenses de la Juventus cap a Anglaterra, i el Chelsea ja prepara el talonari. Després que els italians ja hagin rebutjat una oferta del Chelsea per Bonucci d'uns 51 milions d'euros, ara, els anglesos n'oferiran 114 pels dos, segons "The Sun".\nIbrahimovic podria tornar a Itàlia: el suec queda lliure, i a Itàlia ja s'especula amb el seu possible retorn al Calcio. "Il Corriere Dello Sport" ja planteja la possibilitat d'una baralla entre sis clubs italians pel mediàtic davanter: Juventus, Milan, Inter, Nàpols, Roma i Lazio.\nOferta rècord per Mbappé? el portal "Goal.com" assegura que el PSG s'hauria avançat a l'Arsenal i el Madrid amb una oferta de 135 milions d'euros. Tot i les múltiples ofertes que té el francès, però, encara no està descartada la seva permanència al Mònaco.\nPepe podria acabar al Besiktas: el mitjà turc "Fanatik" publica que el central del Reial Madrid podria jugar la temporada vinent a Turquia. El Besiktas ja ha enviat un emissari a la Copa Confederacions per convèncer el portuguès. Pepe ha estat relacionat amb el PSG, però, davant de la passivitat dels francesos, podria anar al Besiktas, on tindria un paper més important i també jugaria Champions.\nBanega podria tornar al Sevilla: el diari "ABC de Sevilla" publica que unes declaracions de l'agent de l'argentí on assegura que "Sevilla sempre serà la casa de Banega", i que "estaria encantat de tornar-hi". Banega, de 29 anys, juga ara a l'Inter de Milà i les negociacions no seran fàcils, ja que fa uns dies el Sevilla va rebutjar una oferta de l'Inter per Jovetic.\nUltimàtum del Borussia a Aubameyang: segons el diari alemany "Bild", el Borussia Dortmund li ha posat una data límit al davanter gabonès per presentar una oferta que arribi als 70 milions per marxar: el 26 de juliol. Si no la presenta, el Borussia obligarà Aubameyang a continuar a Alemanya la temporada vinent. El golejador és seguit per molts equips de la Premier (Chelsea, United, City i Liverpool) i el PSG.\nDiego Costa, disposat a esperar l'Atlètic: el "The Sun" afirma que el jugador ja ha comunicat al Chelsea que esperarà l'Atlètic de Madrid, encara que la sanció de la FIFA no li permeti inscriure fins el gener. Antonio Conte ja fa temps que li va dir que no comptava amb ell, i sembla que el destí preferit de l'hispanobrasiler seria el conjunt "colchonero".\nL'Inter es fixa en Iñaki Williams: el "Marca" explica que alguns tècnics del club italià estan seguint el jugador de l'Athletic Club a l'Europeu Sub 21. El jugador internacional amb Espanya és una de les principals promeses del torneig.\nSalah, a punt per passar la revisió mèdica amb el Liverpool: el ràpid extrem de la Roma va arribar a Londres aquest dimarts, però no serà fins dijous, quan passarà la revisió mèdica amb el Liverpool, segons el "Liverpool Echo". El club anglès pagarà uns 40 milions d'euros per l'egipci, que podria ser presentat de forma oficial a finals d'aquesta setmana.\nEl Barça mostra interès per Paulinho: el portal "Goal.com" assegura que el Barça ha començat a parlar amb el Guangzhou Evergrande xinès sobre Paulinho. El migcampista brasiler, de 28 anys, porta 3 temporades a la Xina i encara té contracte fins al 2020, i segueix sent titular indiscutible amb la selecció brasilera.\nNasri, temptat pels diners xinesos: el francès, explica "The Sun", hauria rebut una oferta d'uns 315.000 euros setmanals provinent del Shanghai Shenhua. Està descartat que l'extrem segueixi al Manchester City amb Pep Guardiola, i el club anglès veuria de bon ull traspassar-lo per 12 milions. El Sevilla, que l'ha tingut com a cedit, fitxaria el jugador a un preu més ajustat, però el City no acceptaria rebaixar-lo.\nSneijder podria anar a la MLS: l'holandès seguiria els passos d'altres estrelles europees que se'n van a la lliga nord-americana. Wesley Sneijder, que encara és jugador del Galatasaray, no té intenció de marxar d'Europa, segons el mitjà turc "Sporx", però no descarta marxar al Canadà si no troba cap oferta millor al vell continent.\nLewandowski podria ser una de les bombes de l'estiu: les recents declaracions de l'agent del davanter polonès, dient que mai havia vist Lewandowski "tan decebut", han creat tot tipus d'especulacions. Segons "Fox Sports", el jugador del Bayern seria ara l'alternativa del Chelsea a Diego Costa, davant de Lukaku i Morata.\nMathieu i Coentrao, a un pas de compartir equip: el diari 'O Jogo' publica una fotografia de Coentrao amb la samarreta de l'Sporting de Lisboa, mentre que també afirma que Mathieu ja ha acordat el contracte amb el conjunt portuguès.\nIniesta, el somni de l'Inter: segons la "Gazzetta Dello Sport", Piero Ausilio, director esportiu dels italians, va sopar amb Ariedo Braida i li va preguntar per la situació d'Iniesta, que acaba contracte el 2018 i encara no ha renovat. A més, Ausilio també hauria mostrat interès per Aleix Vidal.\nLa Juventus desafia el Barça per Bellerín: el rotatiu "Tuttosport" explica que, davant la complexa relació entre Dani Alves i la Juventus, els italians ja han començat a buscar-li un substitut. L'escollit, doncs, seria Héctor Bellerín. El jove lateral dret, objectiu del Barça, seria el nou candidat a ocupar una plaça a la Juventus que, segons "Tuttosport", quedarà lliure abans de 48 hores per la sortida d'Alves.\nBojan, amb opcions de tornar a la Lliga: el davanter català, assegura "The Sun", es reunirà amb l'entrenador de l'Stoke City, Mark Hughes, per valorar si encara té futur dins el seu sistema de joc. Després de sortir cedit al Mainz alemany, Bojan no voldria seguir a la Premier sense tenir minuts i tornaria a la Lliga, on té diversos equips interessats.\nBalotelli, a punt de renovar amb el Niça: el diari "Nice Matin" assegura que el polèmic davanter italià signarà un nou contracte amb el Niça, club al que va arribar l'estiu passat per una temporada. A 11 dies de quedar lliure, explica el rotatiu francès, "encara hi ha alguns caps per lligar", però ha convençut el seu entrenador amb 15 gols en lliga i s'espera que les dues parts arribin a un acord amb facilitat.\nEl Liverpool entra a la lluita per Aubameyang: "The Sun" explica que el gabonès ja ha estat seguit pel Chelsea, els dos equips de Manchester, el PSG... i, ara, el Liverpool. Els "reds" estarien disposats a oferir els 70 milions d'euros que té Aubameyang com a preu de mercat. El ràpid davanter ja havia estat a les ordres de Jürgen Klopp al Borussia Dortmund.\nKoeman ja coneix el preu de Sigurdsson: el Swansea no es vol despendre de la seva estrella, pel que els "Toffees" haurien de pagar uns 45 milions d'euros per fitxar-lo, segons "The Sun". L'islandès és un vell desig de Ronald Koeman, que ja va presentar ofertes per ell l'estiu passat i aquest hivern. La més alta fins el moment havia estat de 30 milions, i ara el preu de Sigurdsson encara ha pujat més després d'una molt bona temporada.\nL'Atlètic de Madrid ofereix 30 milions per Diego Costa: els madrilenys tenen l'hispanobrasiler entre cella i cella, i, segons el "Mirror", ja haurien ofert 30 milions d'euros al Chelsea. A més, els atlètics voldrien convèncer els anglesos perquè es quedin el davanter fins al gener per burlar la sanció de la FIFA. El Milan també és una alternativa pels primers mesos de temporada, però els italians no es poden permetre la fitxa de Costa.\nPossible oferta de l'Arsenal per Arda Turan: el diari turc "AMK" publica que l'agent d'Arda Turan ja sap que el jugador no compta per la temporada vinent. Segons el mateix mitjà, l'agent s'ha reunit amb l'Inter de Milà, encara que el club amb més possibilitats de fitxar-lo és l'Arsenal. L'oferta dels anglesos seria d'uns 30 milions d'euros, xifra que serviria per amortitzar la despesa del Barça el 2015.


Ciberassetjament (2) by Maria Lla - issuu\nUNITAT DIDÀCTICA SOBRE CIBERASSETJAMENT PASSAR-SE DE LA RATLLA ----------------------------------------------------------------------------------------------------------------------------------------Temps: 55 min Nivell: ESO\nMaterials i Preparació •\nVeure prèviament el vídeo “Stacy’s Story” - La història de la Stacy” Fer còpies de la Fitxa per a l’alumnatCiberassetjament - Passar-se de la ratlla, un per a cada alumne Llegir la Guia del professorat i seleccionar un dels casos per analitzar amb l’alumnat\nActivitat d’introducció (10 minuts)\nPregunta: De quina manera tu i els teus amics/amigues us feu bromes a Internet per gaudir i riure junts?\nL’alumnat serà capaç de: Analitzar comportaments d’assetjament en línia que ‘passen de la ratlla’ Conèixer les diferents tipologies d’assetjament en línia que es poden patir Entendre el punt de vista d’adolescents que han estat assetjats, posar-se en el seu lloc i oferir-los solucions\n(Exemples de respostes)\nenviant acudits alterant fotos per fer riure etc...\nPregunta: Fins a quin punt podem continuar fent aquestes coses sense “passar-se de la ratlla”? Quins indicis tenim per saber que ens hem passat? Com et sentiries en aquestes situacions? (Exemples de respostes)\nSentir una mica de por Sentir que està fora del teu control i no pots fer res Sentir que la teva reputació pot ressentir-se’n Sentir-te en perill\nPregunta: Heu sentit en algun moment el següent vocabulari? Harassing: (bombardeig) Deceiving: (engany) Flaming: (insult públic) Hate speech: (discurs d’odi)\nPARAULES CLAU • Harrassing: (bombardeig) Bombardejar algú amb missatges a través de mitjans digitals o amb contacte físic reiteratiu • Deceiving: (engany) L’ús de noms falsos, fer-se passar per una altra persona o crear un perfil fals en nom d’una altra persona • Flaming: (insult públic) Insultar algú en espais digitals públics fent ús en molts casos de lletra majúscules • Hate speech: (discurs d’odi) Un atac verbal dirigit a algú per la seva raça, sexe, religió, capacitat o orientació sexual\nAssenyalar que tots aquests exemples “passen de la ratlla” i són considerats com ciberassetjament (cyberbullying) Debat: Per què hi ha gent que no vol compartir i parlar de les situacions de ciberassetjament? Quins avantatges hi ha si parleu amb algú? Quins desavantatges? Encara que no posis nom a les situacions que et fan sentir incòmode, sempre s’ha de parlar amb algú, preferiblement amb una persona adulta. 1\nPART 1: Vídeo ‘La història de la Stacy’ (15 minuts)\nIntroducció del vídeo: Explicació als alumnes que veuran un vídeo subtitulat d’una adolescent que reflexiona sobre la seva mala experiència de ciberassetjament. (Podeu veure’l en línia o descarregar-lo des de l’enllaç amb el vostre identificador XTEC)\nDividir la classe en grups de 4 o 5 alumnes Distribuir les còpies de “Fitxa de l’alumnat – Ciberassetjament - Passar-se de la ratlla” a cada grup i demanar-los que responguin les preguntes. Després de parlar i contestar les preguntes en petit grup, encoratjar l’alumnat a parlar i compartir les seves opinions amb el grup classe (respostes a la guia per al professorat.)\nPART 2: Anàlisi d’un CAS PRÀCTIC (15 minuts)\nSeleccionar el cas que interessi més per comentar a l’aula dels dos que es presenten a la guia del professorat.\nLlegir el cas en petits grups. (Exemples de casos reals)\nConversar en gran grup i encoratjar els petits grups a compartir les seves reaccions del cas estudiat amb els altres grups. Parlar obertament del cas, referint-vos a la guia.\nRemarcar que és molt difícil saber quines són les intencions de les persones que troben a Internet. Explicar a l’alumnat que té poca importància la manera en la qual el missatge ha estat enviat; quan diem coses amb la intenció de “fer mal” a alguna persona, els centres educatius i el professorat, fins i tot la policia, s’ho prenen molt seriosament. En tots aquests casos s’ha de parlar amb els pares, amb els professors o amb un adult de confiança, sobretot quan hi ha qualsevol sospita de perill.\nCLOENDA (15 minuts)\nEs poden fer servir les preguntes següents per avaluar l’assoliment dels objectius per part de l’alumnat. Per acabar els alumnes poden omplir la rúbrica d’autoavaluació. Addicionalment, l’alumnat pot escriure les seves reflexions en un portafolis personal o en un bloc/wiki del centre.\nCom et sents quan una situació passa de ser inofensiva a ser perjudicial? (passa de la ratlla)\nQuines són les tipologies de ciberassetjament que reconeixes en aquesta unitat?\nQuan una situació ja no és divertida sinó que comença a ser perjudicial o a fer-te por, s’ha de començar a prendre seriosament. Quan pensis que no saps com sortir-te’n i et preocupa la teva reputació amb els companys.\nBombardeig – Els missatges/insults enviats dia i nit a L’Èric. Engany – La Laura rep missatges de gent no identificada. Flaming – Llenguatge cruel que s’ha fet servir amb la Stacy a MySpace Discurs d’odi – En tots els casos.\n• Quins consells donaries a companys/companyes que estan patint ciberassetjament?\nExplicar-ho als pares, als professors o a un adult de confiança. Parlar amb amics/amigues de confiança i explicar què t’està passant.\nActivitat d’extensió: L’alumnat fa una “pluja d’idees” sobre un sistema anònim de denúncies. Explicar que la majoria de l’alumnat denunciaria el ciberassetjament si fos de manera anònima. Demanar l’alumnat que faci una altra pluja d’idees de sistemes de denunciar els casos al centre. Pensar en un pla concret per abordar aquest problema i fer una proposta a la direcció del centre o al seu tutor. Activitat complementària: L’alumnat pot fer un entrevista a una persona coneguda que hagi patit assetjament o a una altra persona que s’ha passat de la ratlla. Què van fer? Com es va solucionar el problema? Haguessin reaccionat d’una altra manera avui en dia? Quins consells ens poden oferir? *Per acabar amb la unitat, encoratjar els alumnes a escriure què han après del ciberassetjament escrivint les seves reflexions a la fitxa de l’alumnat.\nAquesta unitat didàctica ha estat elaborada per l'Àrea de Tecnologies per a l'Aprenentatge i el Coneixement del Departament d'Ensenyament de la Generalitat de Catalunya com a obra derivada de la lesson plan Cyberbullyng: Crossing the line de Common Sense Media disponible sota la llicència Creative Commons BY-NC-SA.\nCIBERASSETJAMENT – PASSAR-SE DE LA RATLLA (Guia del professorat) PREGUNTES RELACIONADES AMB EL VÍDEO Instruccions: El vídeo “La història de la Stacy” és un cas real. L’objectiu de les preguntes següents és que l’alumnat agafi un esperit crític envers la informació que ha rebut sobre el ciberassetjament. Per quina raó comencen a amenaçar la Stacy al principi?\nAmb quines accions les companyes s’han “passat de la ratlla”?\nLa Stacy diu, “La gent parla lliurement quan hi ha distància pel mig”. Què vol dir?\nQuè és pitjor, que la situació es trobi a Internet o a la vida real?\nLa mare de la Stacy li diu que ha d’explicar-ho a l’escola i ella contesta que seria pitjor. Estàs d’acord? Explica el perquè.\nTot ha començat per un “malentès”. Les noies pensaven que la Stacy anava pel xicot d’una de les noies però en realitat el noi era el cosí de la Stacy! Encara que no fos així, en cap cas, el comportament de les noies no és el correcte.\nDes del principi les companyes s’han passat de la ratlla. L’han començat a insultar públicament a “MySpace” i amb el temps les amenaces han empitjorat.\nAjuda els alumnes a no prendre’s aquesta frase “literalment”. • La gent diu mentides a Internet perquè no et veu la cara. • La gent és més cruel a Internet perquè no pots reaccionar. • Darrera la pantalla, la gent se sent invencible.\nL’important és assenyalar algunes diferències i semblances de les dues formes d’assetjament: • A Internet és més públic. • És més fàcil dir les coses i de manera més cruel. • Assetjament és el mateix, a Internet que a la vida real.\nSempre és millor explicar-ho a algú de confiança perquè et podran ajudar. (tutor/tutora, professor/a de confiança, etc...)\nInstruccions: El cas 1 Atacat per totes bandes té a veure amb aquells alumnes que bombardegen i intimiden algun company que tingui complexos. Procediment En grups de 4 o 5, l’alumnat llegeix el cas, contesta les preguntes i posteriorment fa un debat amb tota la classe. El cas 2 L’Informer tracta el tema de la pàgina de tafaneries Informer de Facebook. Dues noies d'ESO s’hi connecten i llegeixen entre moltes altres entrades banals, un comentari ofensiu cap a una d’elles i com d’altres companys s’hi afegeixen. Procediment En grups de 4 o 5, l’alumnat llegeix el cas, fa una ‘pluja d’idees’ d’avantatges, desavantatges i dubtes i posteriorment fa un debat amb tota la classe. CAS PRÀCTIC 1\nAtacat per totes bandes Els pares de l’Èric li fan molta pressió perquè estudiï i tregui bones notes. Els seus companys se’n riuen perquè treballa i estudia molt però sense gaire èxit. Rep missatges de text constantment, dia i nit, referits a les seves males notes. La paraula “imbècil” sempre apareix en algun lloc dels missatges. Avui ha rebut un missatge d’un número que no té localitzat, amb una foto del seu cos amb la cara de porc. Les paraules, ‘Per què sóc tant tonto?’ apareixen al costat de la seva foto. L’Èric està quasi segur que sap qui és la responsable d’aquesta missatge. (una noia molt popular) Possibles respostes 1. Quines tipologies de ciberassetjament van utilitzar els companys de l’Èric? Quina evidència en tens?\nBombardejament – pels textos del mòbil ‘Flaming’ – pels insults • •\n2. Com creus que se sent l’Èric? Quins elements el fan sentir-lo d’aquesta manera?\n3. Què li proposes fer? Com es pot solucionar la situació?\nSegurament se sent “atrapat”, com si no pogués escapar de la crueltat dels seus companys. Se sent mal alumne pels resultats que obté, malgrat que estudia molt. Pot sentir que no té elecció perquè la persona que fa el ciberassetjament és tan popular que ningú es posarà del seu costat.\nHauria de parlar amb els pares, els professors o amb un adult de confiança. A més, pot compartir-ho amb amics/amigues de confiança.\nDesprés de llegir aquest cas, primer individualment i després en petit grup, escriu els avantatges, els inconvenients i els dubtes que et plantegen llocs de tafaneries anònimes com ara l’INFORMER.\nCAS PRÀCTIC 2 L’INFORMER\nLa Laura i la Mar han arribat a casa i s’han connectat a l’Informer del seu institut. Hi ha un munt de comentaris estúpids i una bona pila de xafarderies a més de múltiples intents de “lligar”: “Totes les noies de 4A volem un fill de ZZ” “diuen que la foto de perfil de la XX es mol provocativa, l’heu vista???...” “Hola NN fa temps que et miru. Ens creuem sempre a les escales de l’insti. Em sembles preciosa. M’agradaria coneixe’t. M’encantaria que em donessis l’oportunitat de dir-te TESTIMU” No paren de riure. De sobte apareix en el mur: “la Laura S. fa mala olor” i a continuació es disparen els “m’agrada” i comencen a aparèixer comentaris: “què dius??? Apesta” “buff, no hi ha qui pugui seure amb ella” “és la novia de PORKY, oinc ,oinc” “l’hauriem de fer fora de l’insti, ho empesta tot”... Després de llegir aquest cas, primer individualment i després en petit grup escriu els avantatges, els inconvenients i els dubtes que et plantegen llocs de tafaneries anònimes com ara l’INFORMER. Possibles respostes de l’alumnat\nAvantatges • • • • • •\nÉs un nou canal de comunicació Pot ajudar a la gent tímida a expressar-se Facilita que puguis posar-te en contacte amb gent que t’agrada T’assabentes de coses d’altres persones Formes part d’un grup És divertit\nInconvenients • • • • • • • • •\nÉs anònim Hi ha gent a qui l’anonimat dóna poder De vegades es falta el respecte Té una enorme capacitat d’expansió Pot afectar les relacions Pot convertir-se en un mitjà per assetjar algú Pot fer mal a algú Se li dedica molt de temps i pot afectar els estudis És addictiu\nDubtes • • • • • •\nPer què diem a través d’informer coses que no diríem cara a cara? Hi ha alguna mena de requisits per ser l’informer d’un lloc concret? Qui controla els comentaris? Quins són els criteris de control? Jo mateix puc eliminar un missatge que he enviat a informer? Si li demano a informer que elimini un missatge que jo he enviat ho farà?\nValoració del professorat: Per poder fer una valoració positiva de l’Informer hem d’assegurar-nos que en fem un bon ús. Per evitar els “efectes tòxics” d’aquesta nova plataforma de comunicació hem de ser prudents, pensar bé allò que diem i les conseqüències que pot tenir, que tothom té dret a la intimitat, però sobretot, hem de respectar-nos a nosaltres mateixos i als altres. Material disponible a: http://www.xtec.cat/web/recursos/tecinformacio/internet_segura\nUNITAT DIDÀCTICA SOBRE CIBERASSETJAMENT. “PASSAR-SE DE LA RATLLA”\nCorrecte (2) Ara conec una mica més que abans del tema del ciberassetjament.\nNo he contestat totes les qüestions que planteja la unitat i ho he fet molt breument i no sempre correctament.\nHe contestat totes les qüestions que planteja la unitat de manera breu i no sempre correctament.\nHe fet una part de la meva tasca He fet la meva tasca individual i la He fet la meva tasca individual, la He fet la meva tasca individual i ho he individual, però no ho he explicat he explicat als meus companys. ho he explicat als meus companys explicat als meus companys i he acceptat als meus companys. i he acceptat les seves crítiques. les seves crítiques . Les bones aportacions les he incorporat i he eliminat allò que conjuntament hem considerat erroni.\nConeixement del tema\nPuc millorar (1) No he après gaire del tema del ciberassetjament.\nAportació individual al grup\nEn aquesta rúbrica d'avaluació trobareu els criteris d'avaluació que farà servir l’alumnat per valorar la tasca individual que ha realitzat en aquesta unitat.\nHe aportat poques idees i suggeriments.\nHe participat aportant algunes idees i suggeriments.\nEn els punts de desacord, no he En els punts de desacord he escoltat els altres perquè crec escoltat i respectat les opinions que jo tinc raó i no em poso en el dels companys. lloc de l’altre.\nBo (3) Ara conec força millor que abans el tema del ciberassetjament. Sabré identificar fàcilment les conductes quan es produeixin.\nExcel·lent (4) Ara coneixem força millor que abans aquest tema del ciberassetjament. Sabré identificar fàcilment les conductes quan es produeixin i tindré eines per afrontarlo i prevenir-lo. Si cal, sabré a qui demanar ajuda. He contestat totes les qüestions He contestat totes les qüestions que que planteja la unitat, de manera planteja la unitat, de manera concreta, concreta i correctament. correctament i amb coherència.\nHe participat aportant idees i he fet observacions i suggeriments adequats.\nHe participat activament aportant idees, fent observacions i suggeriments molt interessants i rellevants per al tema.\nEn els punts de desacord he escoltat les opinions i he aportat les meves opinions ben argumentades tot i no arribar a un acord.\nEn els moments de desacord, he argumentat les meves opinions, he escoltat i valorat les dels altres i hem arribat a un consens satisfactori per tots.


La veritable llibertat (12/07/2020) - Bisbat de Terrassa\nLa veritable llibertat (12/07/2020)\nLa veritable llibertat (12/07/2020) http://bisbat.semicinternet.com/ca/bisbe/cartes-dominicals/la-veritable-llibertat-12-07-2020 http://bisbat.semicinternet.com/@@site-logo/logo-bisbat-de-terrassa.png\nAvui continuem la reflexió sobre l’acompanyament personal dels processos de creixement de les persones de la ma del papa Francesc. El primer pilar, tal com reflexionàvem la setmana passada, és tenir en una mirada propera que porti a contemplar, commoure’s i aturar-nos davant l’altre; una mirada plena de compassió que infongui alè per a madurar en la vida cristiana. Avui ens referirem al segon pilar, al fet que “l’acompanyament espiritual ha de portar cada vegada més a Déu, en qui podem atènyer la veritable llibertat” a través “d’una peregrinació amb Crist cap al Pare” (EG 170).\nL’ acompanyament espiritual consisteix en ajudar una persona en el procés de conèixer a si mateixa, d’acceptar-se a ella mateixa i de deixar de banda qualsevol tipus d’egocentrisme; en ajudar-la a establir una bona relació amb els altres, a ser conscient de la interdependència, i que ha de viure en relació, en apertura, en comunió amb els altres; consisteix en acompanyar les persones en el seu procés de creixement i maduració des de la llibertat i la responsabilitat, en la recerca, el descobriment i el seguiment de la voluntat de Déu, i en el compromís de servei a Déu i als altres. El qui acompanya també es troba en camí, és un company que ajuda a discernir la voluntat de Déu i que cerca la voluntat de Déu en la pròpia vida.\nA la Història de la Salvació descobrim com Déu acompanya la família humana. Recordem l’aliança que va establir amb Noé després del diluvi, la que segella amb el patriarca Abraham a la muntanya de Moriàh, i sobre tot, la que estableix amb Moisès a la muntanya del Sinaí. El poble d’Israel també experimenta l’acompanyament de Déu a través de la paraula dels profetes. El salm 22 expressa de manera particular la confiança en Déu que acompanya i defensa: “El Senyor és el meu pastor, no em manca res, em fa descansar en prats deliciosos; em mena al repòs vora l’aigua, i allí em retorna. Em guia per camins segurs per l’amor del seu nom. Ni quan passo per barrancs tenebrosos no tinc por de res, perquè us tinc vora meu; la vostra vara de pastor m’asserena i em conforta” (1-4).\nDe fet, Jesucrist és el mestre de l’acompanyament. El evangelis ens n’ofereixen molts exemples. El relat de l’encontre amb els deixebles d’Emaús (Lc 24, 13-35) és emblemàtic i conté els passos de l’art d’acompanyar. Jesús s’acosta, es posa a caminar amb ells, inicia el diàleg amb una pregunta; ells responen relatant el que ha ocorregut els darrers dies a Jerusalem, manifestant les seves expectatives d’abans i els sentiments que experimentaven ara, mentre Jesús els escolta amb atenció; és aleshores quan els respon àmpliament i els explica tot el que es referia a Ell en les Escriptures. Després farà com si seguís més enllà, però atenent el seu prec continuarà acompanyant-los. I aleshores, en prendre el pa, beneir-lo, partir-lo i distribuir-lo el reconeixeran, i tornaran a Jerusalem per a donar testimoni del seu encontre amb el Ressuscitat.\nL’ acompanyament espiritual propicia l’experiència de trobament amb Crist, i de la seva mà es converteix en pelegrinatge vers el Pare, amb la força i la llum de l’Esperit Sant. La finalitat de l’acompanyament és, per damunt de tot, ajudar la persona a descobrir el projecte de Déu sobre ella, ajudar-la en el seu camí d’encontre amb Ell, en el seu camí de maduració humana i cristiana, en el seu camí de santificació, del ple desenvolupament de la seva realitat de filla de Déu, de perfecció cristiana com a plenitud en Crist. Aquest camí porta cap a una vida plena i feliç. Aquest és el camí per arribar a la veritable llibertat.\nCarta Dominical (12/07/2020)


a lluc de cuc: Els pilars cofats de Sant Miquel de Gonteres\nTerraplenament. Al Vallès no són poques les rieres que corren enfondides pel buc d'una rasa. La solera dona bona acollença, així, a un bon solatge d'esbaldregalls deambulants, inconnexos.\nPel que fa a la vegetació, la personalitat natural del lloc ha estat pràcticament arrasada. Hi destaquen, precisament, algunes plantes invasives de les que són font de conflictes gairebé arreu, com ara la canya i el vernís del Japó. Així doncs, l'entrada d'avui n'estarà òrfena, de plantes; tot i transgredir, una mica, l'àmbit que indica el subtítol d'aquest espai, el fenomen ens sembla prou interessant per a portar-lo aquí, tractat simplement.\nCom es formen els pilars cofats? El lector pot trobar al blog de Julià Font, consignat al principi, diversa documentació adient per a respondre aquesta pregunta. N'avancem un apunt.\nCal que hi hagi sediments heterogenis, blocs de roca immersos dins de paquets de materials fins, argilosos; en determinades condicions erosives que no sabríem puntualitzar -probablement calgui que siguin suaus, com les llepades de les paletines dels arqueòlegs-, els blocs de roca protegeixen els materials que es troben per dessota i es poden arribar a individualitzar, a còpia del lent rossec de l'erosió, tot de pinacles o columnes, ben cofats, com el poema representat de Carner, diàleg teatral tan fi i enlairat com la besada de l'oreig.\nPinedes de pi blanc Pinus halepensis Mill. Aquest pi no és pas un bon exponent d'aridesa, com de vegades es diu. Sobre aquest punt, pot venir a tomb la següent citació:\n"El pi blanc es fa tant en terreny calcari com silici, però necessita un bon gruix de terra i no sòl d'arena" (2)\nEl fenomen també es pot veure, bé que a una escala ben diferent, centimètrica, en un simple talús o marge de camí, com el de la imatge, presa a prop de Sant Pere d'Ullastre (Castellar del Vallès). Les pedretes protegeixen la terra de sota i les llepades del pas de l'aigua, incansable, van perfilant-ne, llimant-ne, rebrecs i entrecuixos. Evidentment, aquests minipilarets no poden tenir un futur gaire falaguer; per a que hi pugui haver individualització dels pilars hi deuen caldre unes condicions especials, com ara que l'arqueòleg treballi molt fi i que els sediments tinguin un bon assentament (1), per a que no hi hagi solsides anorreadores.\nEl material més fi, sensible a la remoció de l'aigua d'escolament, emmascara, com una salsa maionesa, el lluc de la sedimentació. Com ens hagués calgut, per a tenir llucs del batec i el bleix d'aquests sediments, comptar amb l'ajut d'algun entès, com l'esmentat a l'inici d'aquest confinat i exhumat capítol d'avui! Vam haver de conformar-nos amb llucar sense capir; però no és pas poc.\nLocalització, en groc, dels flautats cofats. La riera es troba a ponent de Terrassa, entre Sant Miquel de Gonteres i Viladecavalls. Font: © Vissir-ICGC Institut Geogràfic i Geològic de Catalunya.\n(1) En un altre lloc ja hi vam observar que en el sosteniment de marges i rases argilosos hi pot fer un paper important la cohesió mantinguda per la retenció d'humitat. Els enginyers saben que algunes solsides es produeixen després de solrajades i secades fortes (per tant, a darreres hores del dia) que provoquen la incoherència d'alguns sediments.\n(2) Vegetació dels Països Catalans. Oriol de Bolòs. Aster editorial. 2001. Pàgina 159.\nText i fotografies:© Romà Rigol


TAC12 TV - El seguici popular de Montblanc ret homenatge a Mercè Matilde Vives\nEl seguici popular de Montblanc ret homenatge a Mercè Matilde Vives\nDissabte, 14 Mai 2022 11:18\nTocant les 12 hores, els montblanquins sortien de l'església de Santa Maria després de l'ofici solemne en honor a Sant Maties i baixaven cap a la plaça Major per gaudir de l'actuació del seguici popular. La Cucafera, l'Àliga i el Drac han animat el públic a ballar al ritme de les gralles. L'actuació recupera la plena normalitat omplint la plaça de gom a gom en un dels actes centrals de les festes del patró de la vila.\nLa ballada ha volgut retre homenatge a Mercè Matilde Vives, que va morir a finals de l'any passat i que va estar durant 29 anys al capdavant de la colla dels Nanos.\nEls elements del seguici han recordat el seu paper tan important. Fa unes setmanes, amb motiu del ple medieval d'honors i distincions, va ser nomenada filla predilecta de Montblanc; ara, tot el poble l'ha recordat.\nEls Nanos han obert la ballada final i han lliurat un obsequi a la família. Les festes de Sant Maties han comptat per primera vegada amb la participació de dues noies al Ball de Bastons. Els Torraires han enlairat un pilar, i les enxanetes han pujat al balcó de l'Ajuntament.\nMés en aquesta secció: « Primer Sant Maties amb presència femenina al Ball de Bastons El Museu Comarcal de la Conca de Barberà acull una Mare de Déu del Mestre del Tallat »


Publicado 11/9/2019 12:09:09CET\nEl màxim tribunal d'apel·lacions d'Escòcia ha sentenciat aquest dimecres que la suspensió parlamentària que va sol·licitar el Govern de Boris Johnson, que va començar dimarts de matinada i durarà fins al 14 d'octubre, és "il·legal", encara que la decisió final queda en mans del Tribunal Suprem.\nLa sentència en tomba una altra d'una instància inferior que la setmana passada va dictaminar que Johnson no havia incomplit la llei i és contrària també a l'opinió del Tribunal Superior de Londres, que també va resoldre divendres passat a favor del Govern.\nLa decisió de la cort escocesa, no obstant això, no implica la represa de l'activitat parlamentària, que queda pendent del que puga decidir el Suprem en una sèrie de vistes que començaran dimarts vinent, segons la cadena BBC.\nL'oposició ha condemnat en bloc el tancament del Parlament pel moment que s'ha triat, quan queda un mes i mig de la data marcada perquè el Regne Unit abandone la UE. Per aquest motiu, es va aprovar en pocs dies una llei que insta Johnson a sol·licitar una pròrroga del Brexit per evitar que hi haja un divorci sense acord el 31 d'octubre.


Presentació | Regles | Llibres | Enllaços | Taller\nLa millora dels instruments de càlcul des de la fundació de la Universitat Autònoma de Barcelona (UAB) (1968) fins el present, ha estat de tal magnitud que ,en aquell moment, ningú no podia imaginar que la situació evolucionaria tan, i tan ràpidament. Sovint, les evolucions impliquen l’oblit de les coses que han quedat superades: el regle de càlcul n’és un cas recent.\nTot i que la seva invenció data del segle XVI, la seva època gloriosa va des de principis del segle XX fins la dècada dels 70; després va quedar completament desplaçat per les calculadores electròniques. En aquest intèrval de temps, era corrent veure estudiants amb regles de càlcul amunt i avall, per a estudiar i fer exàmens, o bé professionals que els usaven en la seva feina: enginyers i gent de ciències en general. El regle de càlcul va esdevenir, fins i tot, un símbol de científics i enginyers; així doncs, era normal veure’ls amb un regle de càlcul sobresortint d’alguna butxaca de camises i bates de laboratori. Les potencialitats del regle de càlcul són notables; així doncs, es poden calcular: multiplicacions, divisions, inversos, arrels, logaritmes, potències, exponenciacions etc. A més a més aquestes operacions es poden encadenar, de forma que la capacitat de càlcul és enorme.\nEl prestigi social del regle de càlcul està extensament documentat en fotografies on apareixen grans científics (Foto Watson i Crick). D’altra banda, les naus del projecte Apol·lo, que van portar l’home a la lluna, embarcaven regles de càlcul en els seus vols. Fins i tot el celebrat Dr. Spock (foto) el feia servir a bord de la nau estel·lar “Enterprise” per a conjurar tota mena de perills.\nWatson i Crick, premis Nobel de Medicina i Fisiología el 1962\nDr. Spock, primer oficial i oficial científic de la nau estelar Enterprise al film Star Trek\nEnrico Fermi, premi Nobel de Física 1938\nEls estudiants universitaris actuals, en general, coneixen poc l’existència i el paper que van jugar els regles de càlcul; i possiblement també desconeixen el fet que els seus professors (aquells que ja passen dels 50) les havien utilitzat profusament. Aquesta exposició de la Biblioteca de Ciència i Tecnologia va dirigida a ells a fi i efecte de donar-los a conèixer el regle de càlcul en si i les persones que l’utilitzaven.\nPer il·lustrar la situació es disposa de la magnífica col·lecció de regles de càlcul de l’enginyer Lorenzo Álvarez (catedràtic jubilat de la Universitat Politècnica de Catalunya) on es troben representats els principals tipus de regles, alguns d’ells força antics.\nD’altra banda, també figuren a l’exposició regles de càlcul que pertanyen a professors de la UAB i a persones relacionades. Aquests estris, que ara reposen en calaixos i armaris, van ser en el seu moment els seus companys diaris de treball. La seva recollida ha permès apreciar l’enorme estima que en tenen els seus propietaris.\nEstà previst fer un taller de regles de càlcul adreçat a aquelles persones que vulguin recordar el regle de càlcul i també a les persones que es vulguin iniciar en el seu funcionament elemental. Per a fer aquest taller, es disposa d’uns quants regles de càlcul cedits pel Sr. Jorge Fábregas, president de l’associació “Amigos de las Reglas de cálculo”.\nMari Pau Álvarez, Cap de projectes de l’Oficina de Gestió de la Informació i de la Documentació (OGID) de la UAB.\nFotos de l'exposició:\nSetembre de 2009 - UAB. Biblioteca de Ciència i Tecnologia - Crèdits - Exposicions anteriors


La Diputació i la Cambra programen per al dia 11 la setena fira d'ocupació de la província amb tallers i més de 120 ofertes de treball | Castelló Extra\nEl president, José Martí, recalca que «la nostra meta és ara mateix reactivar la província de Castelló a través de la reconstrucció econòmica i social»\nEl president de la Diputació de Castelló, José Martí, el diputat de Promoció Econòmica, Pau Ferrando, i la presidenta de la Cambra de Comerç de Castelló, Lola Guillamón, han presentat aquest matí la setena edició del WorkFòrum Castelló, que torna al format presencial amb més de 40 empreses inscrites.\nLa fira se celebrarà el pròxim 11 de novembre, de 9 a 18 hores, a la Cambra de Comerç de Castelló. Aquest punt de trobada entre empreses que busquen professionals i les persones que busquen treball té per objectiu connectar el teixit productiu de la província amb el talent i l’experiència de centenars de candidates i candidats que busquen una oportunitat laboral.\nAquesta nova edició comptarà amb empreses que representen part del teixit econòmic provincial, com és el cas del sector de la ceràmica, la indústria química, comerç, construcció, restauració, serveis i noves tecnologies, entre d’altres. Alguns dels llocs de treball als que es podrà optar són de personal de magatzem, de repartiment, personal tècnic d’assistència, de producció o de manteniment, auxiliars de neteja, conserges, operaris i operàries d’indústria, personal administratiu d’exportació, de vendes, agents de segurs i electricistes, entre altres.\nEl president de la Diputació, José Martí, ha assegurat durant la seua intervenció que, ara mateix, «la nostra meta és reactivar la província de Castelló a través de la reconstrucció econòmica i social». En aquest context, Martí veu «indispensable» la celebració de fòrums en què es fomente la creació d’ocupació, «com és aquest cas, en el que esperem la creació de vora 200 nous llocs de treball a través de les 120 ofertes presentades».\nPer la seua part, el diputat de Promoció Econòmica ha explicat que aquesta jornada «comptarà amb un programa específic relacionat amb la superació d’una entrevista de treball, amb l’objectiu de millorar els materials a presentar i la comunicació entre les persones interessades i l’empresa».\nPer a Ferrando, «la transformació del nostre sistema productiu és ja una realitat i si volem contagiar a les nostres empreses i professionals d’aquesta nova manera de funcionar, les administracions públiques hem de ser pioneres i col·laborar amb els diferents agents del nostre entorn per a dinamitzar l’ocupació de qualitat».\nFinalment, Guillamón ha incidit en la necessària col·laboració institucional perquè es constituïsquen «entorns favorables a la creació de l’ocupació». «De segur que aquesta edició marcarà un inici per a trobar llocs de treball de qualitat a la província de Castelló, i més amb la varietat d’empreses presentades, que va des de la ceràmica fins al sector alimentari», ha expressat la presidenta de la Cambra de Comerç.\nA més a més, en aquesta edició del WorkFòrum s’han programat conferències que es realitzaran en streaming des del plató de televisió ubicat a la Cambra de Comerç, que tractaran sobre les fases d’una recerca activa d’ocupació eficaç, la comunicació i la imatge durant les entrevistes de selecció, la utilització de les xarxes socials i la creació d’un perfil professional per a la recerca de treball.\nMartí, Ferrando i Guillamón han animat a totes les persones interessades a inscriure’s al WorkFòrum a través de la plataforma www.workforumcastellon.es fins a l’11 de novembre.\nLes empreses que han confirmat la seua participació són: Decathlon, Leroy Merlin, KFC, Feu Vert, Makro, Grupo Gimeno, Marazzi, Keraben, Fustecma, A. Schulman, Absara Industrial, Altadia, Avramar, AXA Seguros, Azulev, Banco Mediolanum, CloudAppi, Club Náutico Oropesa del Mar, Colorobbia, DecoWork, Desarrollos Agroganaderos Cocab, Diverse Levante, Edo Palanques Construcciones, Electricidad Fabrelec, Estudio Cerámico, EuroAtomizado, Generali Seguros, Grupo Osga, Grupo Sifu, Huhtamaki, Inserta Empleo, Mapfre, Mediterranean Food Commerce, Nayar Systems, Orbel Grupo, Proinelec, Recambios Segorbe, Robles Sistemas Expositivos, Rocersa, Sacmi, Saria, UBE Group, Undefasa, Vasantec.


En relació al LOT1, feu referència als lliuraments urgents. En concret, al MODEL LOT1, FORMULES demaneu un preu per un escalat (1-500, 500-800, 800-1000 i 1000-3000 u) lliurats a una ubicació, però no feu referència a que "FULLETS" us referiu. Podeu indicar les característiques tècniques d'aquests FULLETS?....no sabem si parleu de tríptics, flyers, octavilles,.... I com a observació, l'escalat no està ben definit perquè hi ha quantitats que coincideixen a dos trams; crec que l'escalat, per exemple, hauria de ser 1-500, 501-800, 801-1000, 1001 a 3000 unitats, definint els trams clarament. Gràcies\n04/12/2020 15:21h Publicació acreditada pel Consorci Administració Oberta de Catalunya\nResposta: Nos referimos a todos los folletos, pueden necesitar producirse de forma urgente cualquier de los estipulados en el lote 1. Lo mejor sería hacer un cuadro de precio de entregas, teniendo en cuenta las cajas de folletos a entregar, una proporción de ubicaciones de entrega/unidades de folleto, por ejemplo del tramo de 100-1000 folletos hasta 3 entregas en Barcelona ¿ tanto dinero. estan todos listados en el Excel de elementos del Anex 1. Lo tendremos en cuenta para futuras licitaciones, aunque se entiende que si solicita 501 unidades, ya estaría en el siguiente rango.


UN SUBSTITUT A L’ALÇADA DEL SEU ANTECESSOR\n22 d'octubre de 2014 Cròniques del Ple\nPle d’octubre: Desfilada de reivindicacions ( I )\nArribem abans de l’hora al Ple i som aturats a peu d’escala, se’ns explica que no podem accedir a la Sala de Sessions perquè hi ha reunions prèvies de tot el Consistori. Mentre ens esperem ens crida l’atenció el desplegament de policia municipal que hi ha a la porta i als passadissos. Posteriorment entendrem per què: el govern esperava la “visita” de diversos col·lectius.\nDesprés, quan ens incorporem a la sala, rebem la sorpresa de trobar-hi ja asseguts dos representants de l’empresa Torra. Sembla algun regidor/a del govern classifica al públic a dos nivells: l’habitual, interessat pels afers de la ciutat que pot ser aturat per la policia, i el puntual, el qual només assisteix per veure com el govern tracta els seus interessos, el qual disposa de passi franc.\nBé, a banda de la il·lustrativa anècdota, cal dir que més enllà dels temes potents a l’ordre del dia, aquest ple ens ha ofert una mostra de la temperatura de la ciutat. La desfilada de col·lectius, portadors de rètols o pancartes al·lusives a la temàtica específica que els indigna, s’ha mantingut durant tota la sessió. De reivindicacions al Ple se n’han vistes moltes, però possiblement mai tantes de diverses durant una sola sessió… quan la ciutadania fimbra, alguna cosa es cou.\nUn altre fet insòlit ha estat el duel, no previst, entre el ponent d’Economia i la ponent d’Habitatge. Tots dos han fet llargues intervencions des de la presidència, que han posat de manifest amb escreix qui domina el tema, qui està personalment implicat en la gestió i qui té l’eloqüència pedagògica per explicar-ho. Si hagués estat una prova d’accés a l’alcaldia no hi hauria cap dubte, tothom ha vist qui l’ha superat amb nota. Malauradament les primàries del PSC van capgirar el resultat d’aquest fictici examen. Esperem que el definitiu, el del proper mes de maig, no ens farà passar per la vergonya de veure al capdavant de la ciutat a “l’home sense paraula”.\nAl començar el Ple pren possessió Roberto Abril, el 20è. de la llista municipal socialista (ja en queden pocs), que ocuparà la vacant deixada per la defunció política del Sr.Bustos. És la primera vegada, i durant aquest mandat hem vist set canvis de càrrec electe, que mentre el nou regidor promet el càrrec, el públic li dóna la benvinguda amb rètols com: “Sr.Roberto nos debe 480 €” , “Roberto Abril, técnico en cambiar el color de su chaqueta según le convenga”, “Cuidado Ayuso que Roberto te quita el puesto”. Encara cueja, doncs, la intervenció del personatge, amb la presència de la imputada Montserrat Capdevila, en una assemblea de l’Associació de Veïns de la Creu de Barbera a l’any 2011 on es va veure obligada a intervenir la Policia Municipal i els Mossos.\nCaram! Una incorporació digna del seu antecessor. Si hi afegim dos regidors imputats, un tinent d’alcalde denunciat per dues infraccions urbanístiques, un aficionat a fer vídeos d’amagatotis i dos (regidor i regidora) abastament protegits pel Bustos, com es posa de manifest en el cas Mercuri, convindreu que hi ha un govern municipal ben galdós.


Catalunya sota el vent La República\nCatalunya sota el vent\nEls Bombers de la Generalitat han rebut més de 200 avisos aquest diumenge a causa de les fortes ventades que afecten gairebé a tot Catalunya, segons ha informat la Direcció General de Prevenció, Extinció d’Incendis i Salvaments. Només entre la una del migdia i les tres de la tarda els Bombers han registrat 160 avisos. Les comarques més afectades han estat el Barcelonès, el Baix Llobregat, l’Alt Penedès i el Vallès Occidental. A ciutats com Sabadell, Terrassa o Santa Coloma de Gramenet s’han dut a terme més de trenta actuacions dels bombers. La majoria d’aquests serveis han consistit en retirar elements caiguts a la via i fer tasques de seguretat a les façanes dels edificis. A l’Estació de França de Barcelona el fort vent ha fet caure part del sostre de l’estació, provocant alternacions al servei de Rodalies i als trens de mitjana i llarga distància.\nEl servei de trens a l’estació de França a Barcelona ha quedat interromput des de les dues d’aquest diumenge al migdia per la caiguda d’una part del sostre del vestíbul. Per aquest motiu, Renfe ha hagut d’establir modificacions del servei. Concretament, el servei de la línia 10 de Rodalies es fa entre Sant Andreu Comtal i l’Aeroport. També hi ha un servei alternatiu d’autobusos entre l’Aeroport i l’Estació de França. D’altra banda, els trens de Mitjana Distància amb origen o destí a l’Estació de França comencen o finalitzen els seu recorregut a Sants. Per als viatgers del Passeig de Gràcia i l’Estació de França s’ha habilitat un servei d’autobusos que enllaça aquestes estacions amb Sants. Aquests trens circularan amb retards d’uns 30 minuts.\nEls trens de Llarga Distància amb origen i destinació a l’Estació de França iniciaran o finalitzaran el seu recorregut a Sants. Entre l’Estació de França i Sants s’ha programat un servei alternatiu per carretera. alunya manté vigent l’avís de situació de risc per les fortes ratxes de vent, que bufarà de component oest i afectarà, sobretot, les zones més elevades, on pot arribar a superar els 90 Km/h. A les comarques del Baix Camp, Baix Ebre, Montsià i Alt Empordà les ratxes màximes poden superar els 120 Km/h.


El part és una mala experiència per a un 40% de les dones, incloent-hi metgesses\nSovint les dones no hi participen ni se’ls informa de les decisions durant el part\nLa Societat Catalana d’Obstetrícia i Ginecologia i membres dels quatre col·legis de metges catalans han consensuat un document sobre la violència obstètrica en què es reconeix que n’hi ha i que és fonamental, pel seu compromís ètic i professional, canviar aquesta situació.\nEl terme els grinyola, “perquè suposa una acció terrible quan en tot moment la intenció és fer el millor per a les pacients”, reconeix Elvira Bisbe, vicepresidenta del Col·legi de Metges de Barcelona i una de les impulsores d’aquest document. “Però una paraula no ens pot impedir avançar. Un 40% de les dones, segons una investigació del 2020 feta per especialistes en salut maternoinfantil de diverses comunitats, consideren que el seu part va ser una mala experiència. Hem d’escoltar les pacients”, afirma Bisbe.\nMalgrat el rebuig que provoca el terme, els professionals reconeixen que n’hi ha i que s’ha de millorar\nAquesta mala experiència es concreta en un 44,5% de dones que van percebre que havien estat sotmeses a procediments innecessaris i dolorosos. A un 83,4% no els van demanar el seu consentiment informat. D’aquest malestar no se n’escapen ni les metgesses. En una enquesta feta per l’observatori de la violència obstètrica a l’hospital Germans Trias, la meitat de les professionals explicaven que els que els atenien no es presentaven, un 30% havien sentit com minimitzaven la seva simptomatologia (“No n’hi deu haver per a tant”) i un 23% identificaven actituds masclistes o paternalistes entre els que els assistien. I també parlaven de tactes vaginals sense haver-los demanat consentiment, episiotomies i altres intervencions.\n“Hem millorat molt, però encara tenim molt marge per avançar. El més difícil és assumir que estaves fent alguna\ncosa malament quan la teva intenció sempre era fer-ho bé”, explica Beatriz Lorente, obstetra de Can Ruti i qui lidera aquest observatori de violència obstètrica a l centre hospitalari.\nLa preocupació entre els professionals és que s’arribés a\nassimilar violència obstètrica a violència de gènere, com s’ha arribat a plantejar entorn de la reforma de la llei de llibertat sexual i reproductiva per part del Ministeri d’ Igualtat. “Perquè, malgrat que l’arrel estigui en el masclisme, de cap manera hi ha una intenció dolosa. No hi ha mai intenció de fer mal”, explica la responsable d’ obstetrícia de Sant Pau, Elisa Llurba. Societat científica i col·legis de metges defensen que s’ha de tractar com qualsevol altra activitat mèdica, amb el seu règim sancionador habitual, que pot arribar a l’expulsió de la professió. Però no com un delicte.\nLa violència obstètrica en un país occidental és falta de respecte a l’autonomia de la pacient, falta de consideració davant una dona amb els genitals exposats al fet que un professional sense identificar entri a fer-li un tacte vaginal, infantilització en el tracte, no informar i compartir la informació i actuar sense acordar-ho amb ella. Els canvis passen sobretot per una formació diferent dels professionals i per eines com el pla de part acordat com a rutina imprescindible.


Vang Vieng Inn Vang Vieng Laos - Ofertes d'hotels amb els MILLORS DESCOMPTES EN LÍNIA\nVang Vieng, Viengkeo, Vang Vieng, Laos - Veure al mapa\nOferint allotjaments de qualitat al els restaurants, els esports, els paisatges districte de Vang Vieng, Vang Vieng Inn és una selecció popular tant per oci com per negoci. A 0.03 Km de l'emoció de la ciutat, aquest hotel de 1.5-estrelles gaudeix d'una excelent situació i permet accès a les millors atraccions de la ciutat. Els visitants d'aquest hotel, poden gaudir d'anar a les atraccions més importants de la ciutat: BCEL, Green Discovery, LV Natural Tours.\nAprofiti's de la riquesa de serveis i avantatges d'aquest hotel de Vang Vieng. Wi-Fi gratuït en totes les habitacions, servei d'habitacions 24 hores, Zones públiques amb Wi-Fi, servei d'habitacions, àrea de fumadors són només algunes de les comoditats que fan que Vang Vieng Inn sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb connexió sense fils a internet (cortesia), habitacions per a no fumadors, aire condicionat, escriptori, ventilador a cada habitació. A més, l'oci que l'hotel ofereix assegurarà que tengui molt a fer durant el dia. Vang Vieng Inn és una elecció inteligents per a viatgers a Vang Vieng, i ofereix una estada relaxant i sense molèsties.


'El Consumidor Conscient'\nPortada del blog 'El Consumidor Conscient' (Propias)\nOriol Garriga Solsona (Uri)\nLa idea de 'El Consumidor Conscient' va néixer de la meva necessitat de compartir amb el màxim de persones els canvis d’hàbits i de consum que volia adoptar jo a la meva vida degut a les meves inquietuds personals i un blog em va semblar la millor manera d’explicar-ho. Petits gestos que entre tots poden esdevenir grans èxits.\nAmb el blog el que intento és remoure consciencies publicant idees o productes fàcils d'aplicar a la nostra vida quotidiana i que impliquin una millora en comparació a d’altres que consumim habitualment, fent fàcil a la gent la feina de buscar la millor opció.\nFa només vuit mesos que escric al bloc, però en aquest temps ja he pogut veure actituds en familiars i amics que per mi ja són grans èxits, ja que si més no, els he fet plantejar quin impacte té allò que consumeixen i com el poden reduir simplement canviant petits hàbits de consum.\nA El Consumidor Conscient hi podreu trobar tota mena de productes de consum i/o idees, des de xampús, restaurants, alimentació, fins a vehicles, que ens ajudin a posar el nostre granet de sorra per reduir el nostre impacte en el medi ambient i la nostra salut. Un cop per setmana (o aquesta és la intenció) podreu trobar una nova entrada/publicació que espero que sigui del vostre interès.\nTambé em podeu seguir a través del canal a Twitter (@consumlogic) i de la pàgina al Facebook.


El comodí Cesgarden – Miquel Àngel Maria\nEl comodí Cesgarden\nDiumenge, 15 de desembre de 2013 per Miquel Àngel Maria\nA finals de setembre, en plena ebullició del conflicte educatiu, vaig mantenir un debat amb un dirigent del Partit Popular a través de Facebook. Em va soprendre que, sense que vingués a compte, quan només parlàvem d’educació, em sortís amb Cesgarden. I em va desconcertar que me’n parlés dient-me vosaltres, com si un servidor hi hagués tingut res a veure. En el repartiment de culpes per aquest afer urbanístic, ficava dins el mateix paner els responsables de l’anterior govern del Consell Insular, els votants dels partits que hi governaven, i tots els partidaris de la protecció del territori representada pel PTI.\nEl pas dels mesos m’ha duit a constatar que açò no va ser una sortida de to, sinó que responia a una estratègia: davant qualsevol qüestionament de la gestió del Consell Insular, sigui del tema que sigui, Cesgarden és la carta comodí de la baralla de recursos dialèctics, el mantra recurrent que s’exhibeix com a escut protector, o com a dissolvent de tota crítica. Per què ho fan? Què pretenen?\nEl cas Cesgarden em preocupa moltíssim, com a qualsevol contribuent menorquí. La decisió que motiva la sentència judicial contra el Consell Insular va ser un enorme error d’imprevisió per les conseqüències que podia ocasionar una resolució contrària. Si hi ha responsabilitats, s’han de depurar i arribar fins al final. Açò sí: amb el mateix criteri per a tothom. També per als qui governen ara, perquè és raonable demanar-se si el nou equip del Consell va fer tot el possible per evitar que la sentència s’acabés executant.\nFa una setmana Es Diari informava que l’informe jurídic del Consell sobre aquest cas obre la porta a una possible revisió. El president Tadeo es va enfadar tant que va acusar Es Diari, via Twitter, de sembrar la confusió entre els ciutadans. Per què es posa tan nerviós? De què té por? Amaga alguna cosa que els ciutadans hauríem de saber?\nEl cas Cesgarden no s’ha de minimitzar ni frivolitzar, però tampoc no pot ser l’excusa per a tot, i i no s’ha de treure de context. Aquest és un cas perdut davant els tribunals, però n’hi ha cinquanta de guanyats, i no és honest aprofitar l’únic cas perdut per fer un sil·logisme trampós i carregar-se tota la protecció del territori pel PTI.\nA més a més, la brutal desproporció entre els fets (disminució de la capacitat de l’hotel projectat en 128 places) i la indemnització a pagar (28,8 milions d’euros) ens situa davant d’un fet massa repetit en els temps que corren: quan hi ha beneficis se’ls embutxaquen les grans empreses, però si hi ha pèrdues les pagam entre tots. L’estat rescata bancs, i el Consell Insular rescata promotors urbanístics. Si les lleis permeten aquesta immoralitat, s’han de canviar les lleis. Cesgarden no és l’arrel del problema, és una conseqüència d’un sistema que protegeix excessivament les expectatives de lucre dels rics, mentre colpeja sense misericòrdia la butxaca dels contribuents. Per què no rallen d’açò, els actuals governants del Consell? Quins interessos defensen?